b'\n_START_ARTICLE_\nGinkluotas \xc5\xbev\xc4\x97ris\n_START_SECTION_\nTurinys\n_START_PARAGRAPH_\nI\xc5\xa1 kal\xc4\x97jimo pab\xc4\x97ga grup\xc4\x97 pavojing\xc5\xb3 nusikalt\xc4\x97li\xc5\xb3, vadovaujam\xc5\xb3 Nanio Vitalio. Prie\xc5\xa1 pab\xc4\x97gdami \xc4\xaf kit\xc4\x85 \xc5\xa1al\xc4\xaf, jie ketina \xc4\xafvykdyti stamb\xc5\xb3 apipl\xc4\x97\xc5\xa1im\xc4\x85, ta\xc4\x8diau prie\xc5\xa1 tai Nanis nori atsiteisti su policijos informatoriumi Barbareskiu, kuris j\xc4\xaf i\xc5\xa1dav\xc4\x97. Su\xc4\x8diup\xc4\x99, j\xc4\xaf nu\xc5\xbeudo ir palaidoja karjere, o kartu buvusi\xc4\x85 \xc5\xa1io draug\xc4\x99 D\xc5\xbeulian\xc4\x85 i\xc5\xa1prievartauja, ta\xc4\x8diau palieka gyv\xc4\x85. Susir\xc5\xabpin\xc4\x99s informatoriuas dingimu, jo ima ie\xc5\xa1koti komisaras Santinis, ta\xc4\x8diau i\xc5\xa1g\xc4\x85sdinta D\xc5\xbeuliana, kurios namuose slepiasi Nanis, teigia, jog jie jau seniai i\xc5\xa1siskyr\xc4\x97. Policija ima j\xc4\x85 sekti, o Nanis ketina priversti mergin\xc4\x85 dalyvauti planuojamame apipl\xc4\x97\xc5\xa1ime. Su\xc5\xbeinojusi, kad taikinys yra gamykla, kurioje apsauginiu dirba jos t\xc4\x97vas, D\xc5\xbeuliana susitinka su Santiniu ir atskleid\xc5\xbeia jam planuojamo nusikaltimo detales. Policija surengia pasal\xc4\x85, ta\xc4\x8diau Naniui pavyksta pasprukti. Jis bando atker\xc5\xa1yti D\xc5\xbeulianai, ta\xc4\x8diau jai pavyksta i\xc5\xa1vengti mirties. Tuomet su bendrininku jis pagrobia Santinio t\xc4\x97v\xc4\x85 prokuror\xc4\x85 ir seser\xc4\xaf Karl\xc4\x85 bei pareikalauja i\xc5\xa1pirkos, nes pinigai, kuriuos pavyko pagrobti gamykloje, buvo netikri. Nanis su bendrininku ir \xc4\xafkaitais pasislepia atokiame kaime, ta\xc4\x8diau Santiniui pavyksta juos susekti...'